สั่งสอบผัดซีอิ๊ว หม้อร่วมหมื่น
กรณีเพจเฟซบุ๊กดังปฏิบัติการหมาเฝ้าบ้าน โพสต์ภาพผัดซีอิ๊วหม้อเบอร์ 60 ราคาละ 8,320 บาท ในศูนย์เด็กเล็กแห่งหนึ่งในเขตมาบตาพุด อ.มาบตาพุด จ.ระยอง เมื่อวันที่ 23 ก.ค. นายเดชฤทธิ์ สิมศิริ รองปลัดเทศบาลเมืองมาบตาพุด เปิดเผยว่า ภาพที่โพสต์คือศูนย์พัฒนาเด็กเล็กวัดห้วยโป่ง อ.เมือง และอยู่ในความดูแลของเทศบาลเมืองมาบตาพุด ซึ่งมีนักเรียน 129 คน ได้จัดสรรเงินค่าอาหารกลางวันคนละ 20 บาท รวมวันละ 2,580 บาท กระแสวิพากษ์ว่ามีเด็ก 416 คนนั้นเป็นการเข้าใจคลาดเคลื่อน เพราะเด็กในศูนย์ใช้โรงอาหารร่วมกับเด็กอนุบาล และเด็กโตที่อยู่ในความดูแลของ สพฐ.ถึง 300 คน,นายเดชฤทธิ์เปิดเผยอีกว่า ปริมาณก๋วยเตี๋ยวผัดซีอิ๊วที่นำมาโพสต์ว่าน้อยไป เกรงว่าเด็กจะรับประทานไม่อิ่มนั้น ในความเป็นจริงเพียงพอต่อเด็ก 129 คน ภาพถ่ายที่โพสต์เป็นภาพที่ สตง.ระยองมาตรวจสอบงบการเงินประจำปี เมื่อเดือน มิ.ย.ที่ผ่านมา ภาพปริมาณอาหารที่เหลืออยู่น้อยก็เพราะตักให้เด็ก 129 คนแล้ว ส่วนราคา 8,320 บาทนั้นได้สั่งให้ จนท.เทศบาลตรวจสอบแล้ว คาดว่าจะได้ข้อสรุปในเร็ววันนี้ นายวิมล เที่ยงตรงดี เจ้าของร้านอาหารแห่งหนึ่ง เปิดเผยว่า ผัดซีอิ๊ว 8,320 บาท ถือว่าโคตรแพง ถ้าให้ที่ร้านทำจะทำถูกกว่านี้เยอะ.
ภาพที่โพสต์คือศูนย์พัฒนาเด็กเล็กวัดห้วยโป่ง อ.เมือง และอยู่ในความดูแลของเทศบาลเมืองมาบตาพุด ซึ่งมีนักเรียน 129 คน ได้จัดสรรเงินค่าอาหารกลางวัน คนละ 20 บาท รวมวันละ 2,580 บาท กระแสวิพากษ์ว่ามีเด็ก 416 คนนั้นเป็นการเข้าใจ
ผัดซีอิ้ว,โคตรแพง,8พันบาท,ศูนย์พัฒนาเด็กเล็กวัดห้วยโป่ง,ระยอง,ข่าวทั่วไป